open-index/open-wikipedia-markdown huggingface dataset:
இதயக்கமலக் கோலம்

thumb|175px|right|இதயக்கலமம் கோலத்துக்கான புள்ளிகள்
thumb|175px|right|இதயக்கலமம் கோலத்துக்கான புள்ளிகள் இணைக்கும் முறை
thumb|175px|right|முழுமையான இதயக்கலமம் கோலம்

**இதயக்கமலக் கோலம்** என்பது, புள்ளிகள் இட்டு வரையப்படும்,  கோல வகைகளில் ஒன்றாகும். புள்ளிகள் இட்டபின் ஓரிடத்தில் தொடங்கிக் கையை எடுக்காமலே இக் கோலத்தை வரைந்து முடிக்கலாம் என்பது இதன் சிறப்பு ஆகும். இதனால் இக் கோலத்துக்கு தெய்வீகத் தன்மை இருப்பதாகத் தமிழரில் ஒரு பகுதியினர் நம்புகின்றனர். இக் கோலத்தை இறைவனின் இதயமாகக் கருதும் அவர்கள் வீடுகளில் பூசை அறைகளில் இதனை வரைவது வழக்கம். இக் கோலத்தைக் கையெடுக்காமல் வரைந்தால், நினைத்தது நிறைவேறும் எனக் கருதுபவர்களும் உள்ளனர்.

ஒரு புள்ளியிலிருந்து தொடங்கி ஆறு புள்ளிகள் கொண்ட வரிசைகள் எட்டுத் திசைகளிலும் இடப்படுகின்றன. இவ்வாறு இடப்படும் 41 புள்ளிகளைக் குறித்த முறையில் வளைகோடுகளால் இணைப்பதன் மூலம் இக் கோலம் பெறப்படுகின்றது.

## மேற்கோள்

பகுப்பு:கோலங்கள்
நுவான் குலசேகர

**குலசேகர முதியன்சேலாகே தினேஷ் நுவன்குலசேகர** (பிறப்பு:ஜூலை 22, 1982 நிட்டம்புவை) அல்லது சுருக்கமாக **நுவன் குலசேகர** இலங்கைத் துடுப்பாட்ட அணியின் வீரர் ஆவர். இவர் சிறப்பு அதிவேகப் பந்து வீச்சாளராக அணியில் இடம் பிடித்துள்ளார். இவர் இலங்கையின் முதல்தர துடுப்பாட்டக் கழகமான கோல்ட்ஸ் துடுப்பாட்ட கழகத்துக்கும், காலி துடுப்பாட்டக் கழகத்துக்கும் விளையாடி வருகின்றார். குசேகர தனது முதலாவது ஒருநாள் பன்னாட்டுத் துடுப்பாட்டப் போட்டியை நவம்பர் 18, 2003 அன்று இங்கிலாந்து துடுப்பாட்ட அணிக்கு எதிராக தம்புளையில் விளையாடினார். மேலும் முதலாவது தேர்வுத் துடுப்பாட்ட போட்டியை ஏப்ரல் 4 2005 அன்று நியூசிலாந்து துடுப்பாட்ட அணிக்கு எதிராக நியூசிலாந்தின் நேப்பியர் நகரில் விளையாடினார்.

## புதிய தரவுகள் 12. பெப்ரவரி 2011 உள்ளபடி
### துடுப்பாட்டம்
**இதுவரை விளையாடியுள்ள உலகக் கிண்ணப் போட்டிகள்: 2** 
* விளையாடிய இனிங்ஸ்: 1
* ஆட்டமிழக்காமை: 0
* ஓட்டங்கள்: 1
* கூடிய ஓட்டம்: ஒரு 
* சராசரி: 1.00 
* 100கள்: 0
* 50கள் :0
**
இதுவரை விளையாடியுள்ள ஒருநாள் சர்வதேச போட்டிகள்: 83** 
* விளையாடிய இனிங்ஸ்: 51 
* ஆட்டமிழக்காமை: 23
* ஓட்டங்கள் :475
* கூடிய ஓட்டம் 57 (ஆட்டமிழக்காமல்) 
* சராசரி: 16.96 
* 100 கள்: 0
* 50கள்: 1
 	 	
**இதுவரை விளையாடியுள்ள ஏ- தர போட்டிகள்: 161** 
* விளையாடிய இனிங்ஸ்: 98
* ஆட்டமிழக்காமை: 42 
* ஓட்டங்கள்: 966
* கூடிய ஓட்டம்: 84 
* சராசரி: 17.25 
* 100கள்: 0, 
* 50கள்: 2

### பந்து வீச்சு
**இதுவரை விளையாடியுள்ள உலகக் கிண்ணப் போட்டிகள்: 2** 
* வீசிய பந்துகள் :66 
* கொடுத்த ஓட்டங்கள்:30
* கைப்பற்றிய விக்கட்டுக்கள் :0
* சிறந்த பந்து வீச்சு: 0 
* சராசரி: 0 
* ஐந்து விக்கட்டுக்கள்: 0 
	
**இதுவரை விளையாடியுள்ள ஒருநாள் சர்வதேச போட்டிகள்: 83** 
* வீசிய பந்துகள் :3833
* கொடுத்த ஓட்டங்கள்:2904
* கைப்பற்றிய விக்கட்டுக்கள் :100
* சிறந்த பந்து வீச்சு: 4/40 
* சராசரி: 29.04 
* 50 விக்கட்டுக்கள்: 0

**இதுவரை விளையாடியுள்ள ஏ- தர போட்டிகள் போட்டிகள்: 161** 	 
* வீசிய பந்துகள் :7246
* கொடுத்த ஓட்டங்கள்:5180
* கைப்பற்றிய விக்கட்டுக்கள் :215
* சிறந்த பந்து வீச்சு: 5/29 
* சராசரி: 24.09 
* ஐந்து விக்கட்டுக்கள்: 1

## வெளியிணைப்புகள்
*கிரிக்-இன்போ தளத்தில் வீரர் அறிமுகம் 

பகுப்பு:இலங்கைத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
மாலிங்க பண்டார

**சர்த்த மாலிங்க பண்டார** (பிறப்பு:செப்டம்பர் 7, 1984 கொழும்பு) அல்லது சுருக்கமாக **மாலிங்க பண்டார** இலங்கைத் துடுப்பாட்ட அணியின் சிறப்பு மட்டையாளர் மற்றும் பகுதிநேர கால் சுழற்பந்து வீச்சாளர் ஆவார்.இவர் இலங்கையின் முதல்தர துடுப்பாட்டக் கழகமான காலி துடுப்பாட்ட க் கழகம், மற்றும் இங்கிலாந்தின் குளுசெஸ்டர்சேயார் கவுண்டி துடுப்பாட்டக் கழகம் என்பவற்றுக்கு விளையாடி வருகின்றார். பண்டார தனது முதலாவது ஒருநாள் பன்னாட்டுத் துடுப்பாட்டப் போட்டியை ஜனவரி 6, 2006 அன்று நியூசிலாந்து துடுப்பாட்ட அணிக்கு எதிராக நியூசிலாந்தின் வெளிங்டன் நகரில் விளையாடினார். மேலும் முதலாவது தேர்வுத் துடுப்பாட்ட போட்டியை மே 27 1998 அன்று நியூசிலாந்து துடுப்பாட்ட அணிக்கு எதிராக கொழும்பில் விளையாடினார்.

## வெளியிணைப்புகள்
* கிரிக்-இன்போ தளத்தில் வீரர் அறிமுகம் 

பகுப்பு:இலங்கைத் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
டொம் மூடி

**தோமஸ் மேசன் மூடி**(பிறப்பு:அக்டோபர் 2, 1965 அடிலேட்), ஆஸ்திரேலியா துடுப்பாட்ட அணியின் முன்னாள் சிறப்பு மட்டையாளரும் தற்போதைய இலங்கைத் துடுப்பாட்ட அணியின் பயிற்றுனரும் ஆவார்.

பகுப்பு:ஆத்திரேலியத் துடுப்பாட்டக்காரர்கள்
பகுப்பு:இலங்கைத் துடுப்பாட்ட அணியின் பயிற்சியாளர்கள்
பகுப்பு:1965 பிறப்புகள்
பகுப்பு:துடுப்பாட்டப் பயிற்சியாளர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
ஞாயிறு (கிழமை)

**ஞாயிற்றுக் கிழமை** என்பது ஒரு கிழமையில் (வாரத்தில்) உள்ள ஏழு நாட்களில் ஒரு நாள். சனிக் கிழமைக்கு அடுத்ததாக வரும் நாள். ஞாயிற்றுக் கிழமைக்கு அடுத்து திங்கள் கிழமை வரும். ஞாயிற்றுக் கிழமை சூரியனுக்கு உரிய நாளாகக் கருதப்படுகின்றது.

உலகின் பெரும்பாலான நாடுகளில் ஞாயிற்றுக் கிழமை வார விடுமுறை நாள் ஆகும்.


படிமம்:Máni and Sól by Lorenz Frølich.jpg|ஞாயிறு-பெண் கடவுள்(Sól)
படிமம்:Celestia sun.jpg|ஞாயிறு
படிமம்:Sun symbol.svg|ஞாயிறுக்கான குறியீடு
படிமம்:Weekday heptagram.svg|**[[கிழமை]]கள்**


## மேற்கோள்கள்

பகுப்பு:கிழமை நாட்கள்
சாமர சில்வா

**லிந்தலீலிகே சாமர சில்வா** (பிறப்பு:டிசம்பர் 14 1979 பானதுறை) அல்லது சுருக்கமக ** சாமர சில்வா** இலங்கைத் துடுப்பாட்ட அணியின் சிறப்பு மட்டையாளராவார். இவர் பகுதிநேர கால் சுழற்பந்து வீச்சாளருமாவார். இவர் இலங்கையின் முதல்தர துடுப்பாட்டக் கழகமான பானதுறை துடுப்பாட்ட கழகத்துக்கு விளையாடி வருகின்றார்.

## புதிய தரவுகள் 12. பெப்ரவரி 2011 உள்ளபடி
### துடுப்பாட்டம்
**இதுவரை விளையாடியுள்ள உலகக் கிண்ணப் போட்டிகள்: 11** 
* விளையாடிய இனிங்ஸ்: 10
* ஆட்டமிழக்காமை: 2
* ஓட்டங்கள்: 350 
* கூடிய ஓட்டம்: 64 
* சராசரி: 43.75 
* 100கள்: 0
* 50கள் :4
 
**இதுவரை விளையாடியுள்ள ஒருநாள் சர்வதேச போட்டிகள்: 64**
* விளையாடிய இனிங்ஸ்: 54 
* ஆட்டமிழக்காமை: 7
* ஓட்டங்கள்: 1437 
* கூடிய ஓட்டம் 107
* சராசரி: 30.57 
* 100 கள்: 1
* 50கள்: 11
 	 					
**இதுவரை விளையாடியுள்ள ஏ- தர போட்டிகள்: 201** 
* விளையாடிய இனிங்ஸ்: 184 
* ஆட்டமிழக்காமை: 29
* ஓட்டங்கள்: 4961 
* கூடிய ஓட்டம்: 107 
* சராசரி: 32.00 
* 100கள்: 2
* 50கள்: 34.

### பந்து வீச்சு
**இதுவரை விளையாடியுள்ள உலகக் கிண்ணப் போட்டிகள்: 11** 
* வீசிய பந்துகள் :00
* கொடுத்த ஓட்டங்கள்:00
* கைப்பற்றிய விக்கட்டுக்கள் :00
* சிறந்த பந்து வீச்சு: 00 
* சராசரி: 00, 
* ஐந்து விக்கட்டுக்கள்: 00 
		
**இதுவரை விளையாடியுள்ள ஒருநாள் சர்வதேச போட்டிகள்: 64** 
* வீசிய பந்துகள் :24
* கொடுத்த ஓட்டங்கள்:21 
* கைப்பற்றிய விக்கட்டுக்கள் :1
* சிறந்த பந்து வீச்சு: 	1/21 
* சராசரி: 21.00 
* ஐந்து விக்கட்டுக்கள்: 0 
		 	 		 	
**இதுவரை விளையாடியுள்ள ஏ- தர போட்டிகள் போட்டிகள்: 201** 
* வீசிய பந்துகள் :301
* கொடுத்த ஓட்டங்கள்:284
* கைப்பற்றிய விக்கட்டுக்கள் :6 
* சிறந்த பந்து வீச்சு: 1/1 
* சராசரி: 47.33 
* ஐந்து விக்கட்டுக்கள்: 0 
* புதிய தரவுகள் 12. 
## வெளி இணைப்புகள்
*கிரிக்-இன்போ தளத்தில் வீரர் அறிமுகம் 

பகுப்பு:இலங்கைத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
விடுபடு திசைவேகம்

**விடுபடு திசைவேகம்** (*escape velocity*) எனப்படுவது ஒரு பொருளானது கோளின் ஈர்ப்பு விசையினின்றும் விடுபட்டுச் செல்வதற்குக் கோளின் பரப்பில் அப்பொருளுக்கு அளிக்கப்படவேண்டிய மேல் நோக்கிய சிறும திசைவேகம் ஆகும்.

விண்மீன் அல்லது கோள் போன்ற ஒரு கோள சமச்சீர் முதன்மைப் பொருளின் மையத்தில் இருந்து "d" தொலைவில் விடுபடு வேகம் பின்வரும் சமன்பாட்டால் வழங்கப்படுகிறது:
:v_e = \sqrt{\frac{2GM}{d}} = \sqrt{2gd}

## விளக்கம்
ஒரு பொருளை வானத்தில் வீசியெறிந்தால் புவியீர்ப்பு விசை காரணமாக அதன் வேகம் படிப்படியாகக் குறைந்து ஓர் உயரத்தில் சற்றே நின்று பிறகு அப்பொருள் கீழே விழத் தொடங்குகிறது. அந்தப் பொருளை அதிக விசையுடன் மேலே எறிந்தால் அது அதிக உயரம் சென்ற பிறகு தரையில் விழத் தொடங்குகிறது. பூமியின் ஈர்ப்பு விசை உயரே போகப் போக வலுக்குறையும். பல கிலோ மீட்டர் உயரத்தை எட்டும் படியான விசையுடன் ஒரு பொருளை மேலே வீசினால் அது தனது பயணப் பாதையில் உயர்ந்த இடத்தை எட்டும்போது அதன் மேல் செயல்படும் புவியீர்ப்பு விசை கணிசமாகக் கறைந்திருக்கும். அதனால் அந்த உயரங்களில் அதன் வேகம் குறைகிற வீதம் குறைவாயிருக்கும். அதன் காரணமாகப் பொருள் கூடுதலான உயரத்தைச் சென்றடையும்.

ஒரு பொருளை விசையுடன் மேல் நோக்கி வீசும்போது அதற்கு ஒரு தொடக்கத் திசை வேகமிருக்கும். அப்பொருளின் திசை வேகம் தொடக்கத் திசை வேகத்தில் பாதியாகக் குறையும்போது பொருள் எட்டியிருக்கிற உயரத்தில் புவியீர்ப்பு விசை தரையிலிருப்பதில் பாதிதானிருப்பதாக வைத்துக் கொள்வோம். அதே போல் பொருளின் திசை வேகம் தொடக்கத் திசை வேகத்தில் கால் பங்காகக் குறையும்போது புவியீர்ப்பு விசையும், தரையிலிருப்பதில் கால் பங்குதான் இருக்கும். இந்த நிலையில் பொருள் மேலே போகப் போக புவியீர்ப்பு குறைவதால் அந்த பொருள் நின்று திரும்பிப் பூமியில் விழாது. அது பூமியின் ஈர்ப்பு விசையின் பிடியிலிருந்து தப்பி நிரந்தரமாக விண்வெளிக்குப் போய் விடும். அது போன்று ஒரு பொருள் தப்பிச் செல்ல வேண்டுமானால் அதற்குத் தரவேண்டிய தொடக்கத் திசை வேகத்திற்குத் விடுபடு திசைவேகமென்று பெயர்.

## விடுபடு திசைவேகத்தைக் கணித்தல்
m திணிவுள்ள ஒரு பொருள் v_e திசைவேகத்துடன் மேல்நோக்கி எறியப்படும் போது, அதன் இயக்க ஆற்றல் குறைந்து செல்ல, மாறாக அதன் நிலை ஆற்றல் அதிகரிக்கும். ஒரு குறிப்பிட்ட இடத்தில் அதன் நிலை ஆற்றல் தொடக்க இயக்க ஆற்றலுக்குச் சமனாகும் போது பொருள் கண நேரம் நின்று, கீழ்நோக்கி வர ஆரம்பிக்கும். எனவே, பொருள் புவியின் கவர்ச்சியைத் தாண்டிச் செல்ல வேண்டுமானால், அதன் மீது அவ்வெல்லையிலுள்ள நிலை ஆற்றலுக்குச் சமமான இயக்க ஆற்றலைத் தரவேண்டும்.

: \begin{matrix}\frac12\end{matrix} mv_e^2=\frac{GMm}{r}

:v_e = \sqrt{\frac{2GM}{r}}

இங்கு

*G*, ஈர்ப்பு மாறிலி (*gravitational constant*),

*M*, பொருள் எந்தக் கோளிலிருந்து எறியப்படுகிறதோ அதன் திணிவு,

*m*, எறியப்படும் பொருளின் திணிவு,

*r*, கோளின் மையத்திற்கும் விடுபடு திசைவேகம் கணிக்கப்படும் புள்ளிக்கும் இடைப்பட்ட உயரம்.

பூமியில் ஒரு பொருளை விநாடிக்கு 11.2 கிலோ மீட்டர் என்ற தொடக்கத்திசை வேகத்துடன் மேல் நோக்கி வீசினால் அது தப்பியோடி விடும். பூமியை விட நிறை அதிகமான கோள்களில் தப்பித்தல் திசைவேகம் இன்னும் அதிகமாகவும் பூமியை விட நிறை குறைந்ந கோள்களில் குறைவாகவுமிருக்கும்.

## விடுபடு திசைவேகப் பட்டியல்

## மேற்கோள்கள்

பகுப்பு:வானியல்
ஹேபர் செயல்முறை

**ஹேபர் செயல்முறை** (*Haber Process*) அல்லது **ஹேபர்-பொஸ்ச் செயல்முறை** (*Haber–Bosch process*) என்பது, நைதரசனும், ஐதரசனும் சேர்ந்து அமோனியா உருவாகும் வேதி வினையைக் குறிக்கும்.

நைதரசன் வளிமமும் (N2), ஐதரசன் வளிமமும் (H2) இரும்பை வினை ஊக்கியாகப் (Fe3+) பயன்படுத்தி வினையுறுகின்றன. அலுமினியம் ஆக்சைடும் (Al2O3), பொட்டாசியம் ஆக்சைடும் (K2O) ஊக்கிமுடுக்கியாகப் (promoters) பயன்படுகின்றன. இவ் வேதி வினை 250 வளிமண்டல அழுத்தத்திலும், 450-500&nbsp;°C வெப்பநிலையிலும் நிகழ்த்தி 10-20% விளைவைப் பெறுமாறு இயக்கப்படுகின்றது.

:N2(g) + 3H2(g) → 2NH3(g) + ΔH ...(1)

இங்கே, ΔH என்பது வினைவெப்ப ஆற்றல் ஆகும். ஹேபர் செயல்முறைக்கு இது 25&nbsp;°C வெப்பநிலையில் -92.4 கிலோ ஜூல்/மோல் (kJ/mol) ஆகும்.

லீ சாட்லியர் தத்துவம் மூலம் அம்மோனியா உருவாதலுக்குச் சாதகமான நிலைகளை அறியலாம்.

இச்செயல்முறை முதலில் 1908 ஆம் ஆண்டில் ஃபிரிட்ஸ் ஹேபர் (Fritz Haber) என்பவரால் அறிமுகப்படுத்தப்பட்டது. 1910 ஆம் ஆண்டில் BASF என்னும் நிறுவனத்தில் பணி புரிந்தபோது, இம்முறையை வணிகநோக்கில் வெற்றிகரமாக ஆக்கினார். முதலாம் உலகப் போர்க் காலத்தில் ஜெர்மானியர்கள் இம் முறையைப் பயன்படுத்தி முதன் முதலாகத் தொழில் முறையில் உற்பத்தி செய்தனர்.

## மேற்கோள்கள்

*

## வெளி இணைப்புகள்
*Haber-Bosch process, most important invention of the 20th century, according to V. Smil, Nature, July 29, 1999, p 415 (by Jürgen Schmidhuber)
*Britannica guide to Nobel Prizes: Fritz Haber

பகுப்பு:வேதியியல் செயல்முறைகள்
பகுப்பு:தொழிற்துறை செயல்முறைகள்
பகுப்பு:சமநிலை வேதியியல்
பகுப்பு:ஊக்கியியல்
பகுப்பு:வளிமத் தொழினுட்பம்
பகுப்பு:செருமானியக் கண்டுபிடிப்புகள்
பகுப்பு:தொழிற்சாலை வாயுக்கள்
மீள் வினை

வேதியியலில், **மீள் வினை** அல்லது **மீள்தாக்கம்** (reversible reaction) என்பது, முன்நோக்கிய திசையிலும், பின்நோக்கிய திசையியில் நடைபெறக்கூடிய ஒரு தாக்கத்தைக் குறிக்கும். அதாவது, தொடக்கத் தாக்கத்தை உருவாக்கிய பொருட்கள் விளைவுகளைக் கொடுத்ததுபோல், மேலதிக வேதியியற் பொருட்கள் எதுவும் சேர்க்கப்படாமலேயே விளைவுகள் சேர்ந்து மீண்டும் தொடக்கப் பொருள்களை உருவாக்குவதை இது குறிக்கும்.

வினைபடுபொருள் விளைபொருளாக மாற்றமடைந்தபின் அதே சூழலில் அது மீண்டும் வினைபடு பொருளாக மாறும் தன்மை கொண்ட வினைகளை மீள் வினைகள் என வரையறுக்கலாம்.

குறியீட்டு அடிப்படையில்,

:*a*A + *b*B  *c*C + *d*D

என எழுதலாம்.

விளைவுகள் C and D, A மற்றும் B என்பவற்றிலிருந்து உருவாகின்றன, அதுபோல, C மற்றும் D, A மற்றும் B என்பவற்றிலிருந்து உருவாக முடியும்.

எடுத்துக் காட்டு;
நைட்ரஜன் + ஹைடிரஜன் \rightleftharpoons அம்மோனியா
::N2 + 3H2   \rightleftharpoons   2NH3

## இவற்றையும் பார்க்கவும்

* லே சட்டலியேரின் கொள்கை (Le Chatelier's principle)
* வேதியியற் சமநிலை

பகுப்பு:சமநிலை வேதியியல்
பகுப்பு:இயற்பியல் வேதியியல்
வேதியியற் சமநிலை

**வேதியியற் சமநிலை** என்பது, ஒரு வேதியியற் தாக்கத்தின்போது, தாக்கத்தில் ஈடுபடும் வினைபொருட்களும் (reactants), வினைபடு பொருட்களும்(products), ஒரே செறிவு நிலையில் மாற்றமின்றி இருக்கும் நிலையைக் குறிக்கும். இந் நிலை, பொதுவாக, முன்நோக்கிய தாக்கமும், பின்நோக்கிய தாக்கமும் ஒரே அளவு வீதத்தில் நடைபெறுவதால் ஏற்படுகின்றது. முன்நோக்கிய, பின்நோக்கிய தாக்க வீதங்கள் என்றும் பூச்சியமாக இருப்பதில்லை, ஆனால் அவை ஒரே அளவு வீதத்தில் நடைபெறுவதால், மொத்தமாகப் பார்க்கும்போது பொருட்களின் அளவுகளில் மாற்றங்கள் எதுவும் இருப்பதில்லை. இச் செயற்பாடு இயக்கச் சமநிலை எனப்படுகின்றது. அடிப்படையில், இங்கே தாக்கங்கள் முழுமையாக நடைபெற்று முடிவதில்லை ஆனால், ஒரு குறிப்பிட்ட கட்டத்தில் சமநிலை அடைகின்றது.

இவ்வாறு ஓர் அமைப்பில் எந்தவொரு வேதிவினையும் நிகழாதிருந்தாலோ, அல்லது ஒரு பகுதியில் இருந்து இன்னொரு பகுதிக்குப் பரவலின் வழியாகப் பொருள் நகர்ச்சி இல்லாதிருந்தாலோ அவ்வமைப்பில் வேதியியற் சமநிலை இருக்கிறது எனலாம். இரண்டு அமைப்புகள் வேதியியற் சமநிலையில் இருந்தால் அவற்றின் வேதிப்பண்பு சமமாக இருக்கும்.

## மேற்கோள்கள்

பகுப்பு:சமநிலை வேதியியல்
பகுப்பு:பகுப்பாய்வு வேதியியல்
பகுப்பு:இயற்பியல் வேதியியல்
கரைசல்

வேதியியலில், **கரைசல்** ()  (*solution*) என்பது, இரண்டு அல்லது அதற்கு மேற்பட்ட தனிமங்கள் சேர்ந்த ஒரு படித்தான கலவை ஆகும். ஒரு கரைசல் என்பது கரைபொருள் மற்றும் கரைப்பான் எனப்படும் பதார்த்தத்தால் ஆன ஒருபடித்தான கலவையாகும்.

## கரைசல்களை வகைப்படுத்துதல்

### துகள்களின் அளவைப் பொருத்து
பொருள்களில் உள்ள துகள்களின் அளவைப் பொறுத்து, கரைசல்களை மூன்று வகைகளாக பிரிக்கலாம். அவை
#### உண்மைக் கரைசல்
இது ஒரு ஒருபடித்தான கலவை ஆகும். இதில் கரைபொருளின் துகள்கள் கரைப்பானில் நன்கு கரைந்திருக்கும். (எ.கா) சர்க்கரை கரைசல்.

#### கூழ்மக் கரைசல்
இது பிரிகை நிலைமை மற்றும் பிரிகை ஊடகம் என்ற இரண்டு பகுதிகளாலான ஒரு வித கலவையாகும்.

#### தொங்கல் கரைசல்
கரைப்பானில் கரையாமல் இருக்கும் சிறு துகள்களின் பலபடித்தான கலவையே தொங்கல்கள் அல்லது தொங்கல் கரைசல் எனப்படும். (எ.கா) சுண்ணாம்பு நீரின் கலவை.

### கரைப்பானின் இயல்பைப் பொறுத்து
;நீர்ம நீர்மக் கரைசல்
எ.கா: மதுசாரக் கரைசல்
;நீர்ம வளிக் கரைசல்
எ.கா: சோடாநீர்
;திண்ம திண்மக் கரைசல்
எ.கா:உருக்கு (எஃகு)
;திண்ம நீர்மக் கரைசல்
எ.கா: சீனிக்கரைசல்
;வளி வளிக் கரைசல்
எ.கா: வளிமண்டல வளி

## இவற்றையும் பார்க்கவும்
* கூழ்மம்
* கலவை (வேதியியல்)


பகுப்பு:கூழ்ம வேதியியல்

## மேற்கோள்கள்
கண்டி தேர்தல் மாவட்டம்

**கண்டி தேர்தல் மாவட்டம்** (*Kandy (Mahanuwara) electoral district*) என்பது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இத்தேர்தல் மாவட்டம் மத்திய மாகாணத்தின் கண்டி மாவட்டத்தை மட்டும் உள்ளடக்கிய தேர்தல் நோக்கங்களுக்கான ஓர் அலகாகும். இலங்கை நாடாளுமன்றத்தின் 225 உறுப்பினர்களுள் இம்மாவட்டம் 12 உறுப்பினர்களைக் கொண்டுள்ளது. இங்கு 2010 ஆம் ஆண்டில் 970,456 வாக்காளர்கள் பதிவு செய்யப்பட்டிருந்தனர்.

## தேர்தல் தொகுதிகள்

# கலகெதர தேர்தல் தொகுதி
# அரிசுபத்துவ தேர்தல் தொகுதி
# பாத தும்பர தேர்தல் தொகுதி
# உட தும்பர தேர்தல் தொகுதி
# தெல்தெனிய தேர்தல் தொகுதி
# குண்டசாலை தேர்தல் தொகுதி
# ஏவாஎட்ட தேர்தல் தொகுதி
# செங்கடகல தேர்தல் தொகுதி
# மகநுவர தேர்தல் தொகுதி
# யடிநுவர தேர்தல் தொகுதி
# உடுநுவர தேர்தல் தொகுதி
# கம்பளை தேர்தல் தொகுதி
# நாவலப்பிட்டி தேர்தல் தொகுதி

## மேற்கோள்கள்


பகுப்பு:மத்திய மாகாணம், இலங்கை
பகுப்பு:கண்டி மாவட்டம்
பகுப்பு:இலங்கையின் தேர்தல் மாவட்டங்கள்
தொழுவை

**தொழுவை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள ஒரு பிரதேச செயளாலர் பிரிவு ஆகும். தொழுவை என்பது இப்பகுதியில் காணப்படும்  சிறிய நகரின் பெயருமாகும். இது மாவட்ட தலைநகரான கண்டி நகரத்தில் இருந்து  தென்மேற்குத் திசையில்  அமைந்துள்ளது. தொழுவை இலங்கையி நீளமான ஆறான மகாவலி கங்கையின் கரையில் அமைந்துள்ளது. மேலும் கமபளைக் கண்டி இடையிலான மாற்றுப்பாதையூடாக அமைந்துள்ளது.

## புவியியலும் காலநிலையும்
தொழுவை  மத்திய மலைநாடு என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 611 மீற்றர்  உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

## மக்கள்
இது சிங்களவரை பெரும்பான்மையாக கொண்ட ஒரு பிரதேச செயளாலர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.

## கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது. மணல் அகழ்வும் முக்கிய இடத்தைப் பெற்றுவருகின்றது.

## குறிப்புகள்


## உசாத்துணைகள்
* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

பகுப்பு:கண்டி மாவட்டத்தில் உள்ள ஊர்களும் நகரங்களும்
விழித்தெழு!

**விழித்தெழு!** ஒரு மாதாந்த சஞ்சிகை (இதழ்). 81 மொழிகளில் பிரசுரிக்கப்படும் இந்த இதழ் சராசரியாக 3,42,67,000 பிரதிகள் அச்சிடப்படுகின்றன (2007). தமிழ் மொழியிலும் கிடைக்கின்றது. இதன் முதல் பதிப்பு 1 ஒக்டபர் 1919 ஆண்டு அச்சிடப்பட்டது. 06 ஒக்டபர் 1937-ல் இருந்து ஆறுதல் என்று அதன் பெயர் மாற்றப்பட்டது. 22 ஆகஸ்ட் 1946-ம் ஆண்டிலிருந்து விழித்தெழு! என்று அழைக்கப்படுகிறது.  இந்தப் பத்திரிக்கையின் நோக்கம் அதில் பின்வருமாறு விளக்கப்படுகிறது.  

பகுப்பு:தமிழ் இதழ்கள்
நீளம் தாண்டுதல்

thumbnail
**நீளம் தாண்டுதல்** (இலங்கை வழக்கு: **நீளப்பாய்ச்சல்** அல்லது **நீளம் பாய்தல்**) என்பது ஒரு தடகள விளையாட்டு ஆகும். இதில் விளையாட்டு வீரர் ஒருவர் ஓடி வந்து ஒரு குறிப்பிட்ட இடத்திலிருந்து தனது உடல்வலு, வேகம் ஆகியவற்றைப் பயன்படுத்தி நீண்ட தூரத்தைத் தாண்டிப் பாய முயற்சிப்பார். பாய்வதற்கான இடத்தில் செவ்வக வடிவிலான ஒரு குழி வெட்டப்பட்டு அதில் மணல் நிரப்பப்பட்டிருக்கும். அதன் ஒரு முனைக்கு அருகே பாய்தலைத் தொடங்குவதற்கான இடம் குறிக்கப்பட்டிருக்கும் இவ்விடத்தில் இதற்கெனச் செய்யப்பட்ட மரப் பலகை ஒன்று பொருத்தப்பட்டிருக்கும். இதற்கு அப்பால் வீரர்கள் ஓடு வருவதற்கான ஓடுதடம் இருக்கும். இந்த ஓடுதடத்தில் தமக்கு வசதியான ஓர் இடத்திலிருந்து வீரர்கள் வேகமாக ஓடிவந்து குறிப்பிட்ட மரப்பலகையில் காலூன்றி எழும்பிப் பாய்வார்கள். அவர்கள் பாய்ந்த தூரம் அளக்கப்படும். அதிக தூரம் பாய்ந்தவர்கள் வெற்றி பெற்றவர்கள் ஆவர்.

பாயும் போது வீரர்களின் காலடியின் எப்பகுதியாவது மரப்பலகையைத் தாண்டி உள்ளே இருப்பின் அப் பாய்ச்சல் விதிப்படியான பாய்ச்சலாகக் கணிக்கப்பட மாட்டாது. விதி முறைகள் கடைப்பிடிக்கப்படுவதைக் கண்காணிப்பது நடுவரின் கடமையாகும். மரப்பலகைக்குப் பின்னால் எவ்விடத்திலிருந்தும் வீரர்கள் பாயத் தொடங்கலாம். எனினும், தூரங்கள் மரப்பலைகையின் விளிம்பிலிருந்தே அளக்கப்படும். இதனால், பாய்ச்சலின் அதிக தூரம் அளக்கப்பட வேண்டுமாயின் வீரர்கள் இக் கோட்டுக்கு எவ்வளவு அண்மையில் இருந்து தொடங்க முடியுமோ அவ்வளவு அண்மையிலிருந்து பாயத் தொடங்க வேண்டும்.

## வடிவம்
நீளம் தாண்டற் போட்டிகளுக்கான நடைமுறை வடிவம் சந்தர்ப்பத்துக்கும், இடத்துக்கும் தகுந்தபடி மாறக்கூடும். எனினும், பொதுவாக, ஒவ்வொரு போட்டியாளருக்கும் ஒரு குறிப்பிட்ட எண்ணிக்கையில் தாண்டும் வாய்ப்புகள் வழங்கப்படும். விதிமுறைப்படி தாண்டப்பட்ட மிகக்கூடிய தூரம் கணக்கில் கொள்ளப்படும். பெரும்பாலான போட்டிகளில் ஒவ்வொருவருக்கும் மூன்று தடவைகள் பாயும் வாய்ப்புகள் வழங்கப்படுகின்றன. பல போட்டியாளர்கள் பங்குபற்றும் போட்டிகள் இரண்டு சுற்றுக்களாக நடைபெறக்கூடும். முதற் சுற்றில் தெரிவு செய்யப்படும் குறிப்பிட்ட எண்ணிக்கையிலான போட்டியாளர்கள் இறுதிச் சுற்றில் போட்டியிடுவார்கள். இறுதிச் சுற்றில் வழங்கப்படும் வாய்ப்புகள் முதற் சுற்றில் வழங்கப்பட்டவற்றுக்கு மேலதிகமாக வழங்கப்பட்ட வாய்ப்புக்களாகவே கணிக்கப்படுகின்றன. இதனால், இறுதிச் சுற்றில் போட்டியிடும் போட்டியாளர் ஒருவர் தாண்டும் அதிகூடிய தூரம் கணிக்கப்படும்போது, அவர் முதற் சுற்றில் தாண்டிய தூரங்களும் கணக்கில் கொள்ளப்படுகின்றன.

## நீளம் தாண்டற் கூறுகள்

நீளம் தாண்டுதலில் நான்கு கூறுகள் உள்ளன.

# அணுகு ஓட்டம் (approach run)
# இறுதி இரு கவடுகள்
# எழும்புதல் (takeoff)
# பறப்புச் செயலும், இறங்குதலும். (action in the air and landing)

அணுகு ஓட்டத்தின் வேகம் கூடிய தூரம் பாய்வதற்கு முக்கியமானதாகும். இதனாலேயே பல அதிவேக ஓட்ட வீரர்கள் வெற்றிகரமான நீளம் தாண்டல் வீரர்களாகவும் உள்ளனர்.

## மேற்கோள்கள்

## வெளியிணைப்புகள்
* தடகளப் போட்டிகளில் சாதனைகள் 
* ஐக்கிய அமெரிக்கத் தடகள விளையாட்டுக்கள் 

பகுப்பு:தடகள விளையாட்டுகள்
மானிடவியல்சார் மொழியியல்

**மானிடவியல்சார் மொழியியல்** (Anthropological linguistics) என்பது, மொழி, பண்பாடு ஆகியவற்றுக்கு இடையிலான தொடர்புகளை ஆய்வு செய்யும் ஒரு துறை ஆகும். இத்துறை, மனித உயிரியல், அறிதிறன் (cognition), மொழி ஆகியவற்றுக்கு இடையிலான தொடர்புகளையும் ஆய்வுக்கு எடுத்துக்கொள்கிறது. இது, மனிதர்களை அவர்களுடைய மொழிக்கூடாக ஆய்வு செய்யும் மானிடவியற் துறையான மொழியியல்சார் மானிடவியல் துறையுடன் பல விடயங்களைப் பொதுவாகக் கொண்டுள்ளது.

## தொடர்புடைய துறைகள்

* **[[விளக்க மொழியியல்]]**: இத்துறை கிளைமொழிகள் பற்றி விளக்குகிறது. இதன் ஆய்வுப் பரப்பு, ஒலியியல், உருபனியல், தொடரியல், சொற்பொருளியல், இலக்கணம் ஆகிய துறைகளை உள்ளடக்குகிறது.
* **[[வரலாற்று மொழியியல்]]**: காலப்போக்கில் கிளைமொழிகளில் ஏற்படும் மாற்றங்கள் பற்றி இது விளக்குகின்றது. இது, மொழிகள் பிரிதலும், மொழிக் குடும்பங்களும், ஒப்பீட்டு மொழியியல், சொற்பிறப்பியல், மொழிநூல் ஆகிய துறைகளிலான ஆய்வுகளை உள்ளடக்குகின்றது.
* **[[இனமொழியியல்]]**: பண்பாடு, சிந்தனை, மொழி ஆகியவற்றுக்கு இடையிலான தொடர்புகளை ஆய்வு செய்கிறது.
* **[[சமூக மொழியியல்]]**: மொழியின் சமூகச் செயற்பாடுகள் பற்றி ஆராய்வதுடன், பல்வேறு பேச்சுச் சமுதாயங்களுக்கு இடையிலும், தனியான பேச்சுச் சமுதாயங்களுக்கு உள்ளேயும் காணப்படக்கூடிய சமூக, அரசியல், பொருளாதாரத் தொடர்புகள் பற்றியும் ஆய்வுக்கு எடுத்துக்கொள்கிறது.

பகுப்பு:மொழியியல்
அறிதிறன்

thumb|உணர்வு நிலையின் பிரதிநிதித்துவம், ஆங்கிலேய பாராசெல்சிய மருத்துவர் இராபர்ட் ஃப்லூட்டின் 17ம் நூற்றாண்டு ஒவியம்
**அறிதிறன்** (*cognition*) என்னும் சொல், மனிதர்களைப் போல, தகவல்களை அலசுதல், அறிவைப் பயன்படுத்தல் மற்றும் முன்னுரிமைகளை மாற்றுதல் போன்றவற்றுக்கான புலனமைப்புக்களைக் குறிப்பதற்காக மிகத் தளர்வான முறையில் பயன்படுத்தப்பட்டு வருகிறது. அறிதிறன் அல்லது அறிதிறச் செயல்முறை இயற்கையானதாகவோ செயற்கையாகவோ, தன்னுணர்வு கொண்டதாகவோ, தன்னுணர்வு அற்றதாகவோ, இருக்கலாம். இதனால், இவை, நரம்பியல், உளவியல், தத்துவம், கணினி அறிவியல் போன்ற துறைகளில், பல்வேறு நோக்குகளிலும், சூழல்களிலும் பகுப்பாய்வு செய்யப்படுகின்றன. அறிதிறன், பண்பியற் கருத்துருக்களான மனம், தர்க்க அறிவு(ஏரணம்), நோக்கு (perception), நுண்ணறிவு (intelligence), கற்றல் முதலியவற்றுடன் நெருங்கிய தொடர்பு கொண்டுள்ள அறிதிறன், மனித மனத்தின் பெருமளவு வல்லமைகளைக் குறிப்பதுடன், செயற்கை நுண்ணறிவுக்கு இருக்கவேண்டிய இயல்புகளையும் குறிக்கின்றது. அறிதிறன், உயர்நிலை உயிரினங்களில் காணப்படும் பண்பியல் (abstract) இயல்பாகும். இதனால் இது மூளையின் அல்லது பண்பியல் நிலையிலான மனத்தின் நேரடியான இயல்பாகக் குறியீட்டு நிலையில் ஆய்வு செய்யப்படுகின்றது.

## இவற்றையும் பார்க்க
* உணர்வு நிலை
* உணர்திறன்
* விழிப்புணர்வு
* சுயவிழிப்புணர்வு

## மேலும் வாசிக்க
* 
* Lycan, W.G., (ed.). (1999). *Mind and Cognition: An Anthology*, 2nd Edition. Malden, Mass: Blackwell Publishers, Inc.
* 

## வெளி இணைப்புகள்

* ''அறிதிறன்'' An international journal publishing theoretical and experimental papers on the study of the mind.
* இசை அறிதிறன் 
* Cognitie.NL  Information on cognition research, Netherlands Organisation for Scientific Research (NWO) and University of Amsterdam (UvA)
* Emotional and Decision Making Lab, Carnegie Mellon, EDM Lab 
* The Limits of Human Cognition  - an article describing the evolution of mammals' cognitive abilities
* Half-heard phone conversations reduce cognitive performance
* The limits of intelligence  Douglas Fox, *[[Scientific American]]*, 14 June 14, 2011.

பகுப்பு:அறிதிற அறிவியல்
பகுப்பு:நரம்புசார் உளவியல்
வேஸோவேகல்

**வேஸோவேகல்** (*vasovagal*) என்பது இரத்த ஓட்டத்தின் கட்டுப்பாட்டில் ஏற்படும் தற்காலிக தடுமாற்றத்தால் ஏற்படும் உடல் கோளாறு. இதனால் மயக்கம் போன்ற நிலைகள் ஏற்படுகின்றன. எடுத்துக்காட்டாக, ஒருவர் சற்றுநேரம் உட்கார்ந்திருந்த பிறகு திடீர் என்று எழுந்திருக்கையில் ஏற்படுகிற இரத்த ஓட்டத்தைச் சீர்செய்வதில் ஏற்படும் கோளாற்றால் அவருக்கும் மயக்கம் முதலியன ஏற்படலாம்.

சில சமயங்களில், சிலருக்கு இரத்தத்தை பார்க்கையிலோ அவர்கள் கண்கள் பரிசோதிக்கப்படுகையிலோ அவர்களுடைய தானியங்கு நரம்பு மண்டலம் அவர்கள் படுத்திருக்கையில் செயல்படுவது போல செயல்படுகிறது. ஆனால் உண்மையில் அவர்கள் நின்றபடியோ அல்லது உட்கார்ந்தபடியோதான் இருப்பார்கள். பயத்தின் காரணமாக அவர்களுடைய இருதயத் துடிப்பு படு வேகமாக ஏறுகிறது. பிறகு, அவர்களுடைய நாடித்துடிப்பு திடீரென சரிகிறது. அவர்கள் கால்களுக்குச் செல்லும் இரத்த நாளங்கள் விரிந்துவிடுகின்றன. அதன் விளைவாக, அவர்கள் கால்களில் இரத்த ஓட்டம் அதிகமாகி தலையில் இரத்த ஓட்டம் குறைந்து விடுகிறது. அதனால் அவர்கள் மூளைக்குப் போதுமான உயிர்வளி கிடைக்காமல் அவர்கள் மயக்கம் அடைகிறார்கள்.

பகுப்பு:நோய்கள்
நுண்ணறிவு

**நுண்ணறிவு** (Intelligence) என்பது, திட்டமிடுதல், பிரச்சினைகளுக்குத் தீர்வுகாணல், பண்பியலாகச் சிந்தித்தல், எண்ணக்கருக்களையும் மொழியையும் விளங்கிக்கொள்ளல், கற்றல் போன்றவற்றுக்கான திறன்களை உள்ளடக்கிய மனம் சார்ந்த திறமைகளைத் தழுவி அமைந்த, மனத்தின் ஒரு இயல்பாகும். நுண்ணறிவு என்பது சில சமயங்களில், பரந்த பொருளில் நோக்கப்பட்டாலும், உளவியலாளர்கள், இதனை, ஆக்கத்திறன், ஆளுமை, அறிவுநுட்பம் (wisdom), ஒருவரின் சிறப்புப் பண்புகள் என்பவற்றிலிருந்து வேறுபட்ட ஒன்றாகவே கருதுகிறார்கள்.

மனிதர்களிடத்தில் அறிவுத்திறன் என்பது பல்வேறு வடிவங்களில் வெளிப்படுகிறது. மொழித்திறன், தர்க்கரீதியான சிந்தனை, படைப்பாற்றல், நுண்ணறிவு மற்றும் சமூகத் திறன்கள் ஆகியவை இதன் வெவ்வேறு பரிமாணங்கள். எடுத்துக்காட்டாக ஒரு சிக்கலான கணிதச் சமன்பாட்டைத் தீர்ப்பது, ஒரு புதிய மொழியைக் கற்றுக்கொள்வது, ஒரு சமூக சூழலில் பொருத்தமாக நடந்துகொள்வது அல்லது ஒரு புதிய கலைப்படைப்பை உருவாக்குவது ஆகியவை அறிவுத்திறனின் வெளிப்பாடுகளாகும்.

அறிவியல் மற்றும் உளவியலில் அறிவுத்திறன் குறித்து பல கோட்பாடுகள் முன்வைக்கப்பட்டுள்ளன. சில கோட்பாடுகள் அறிவுத்திறனை ஒரு ஒற்றை பொதுவான திறனாகப் பார்க்கின்றன. மற்றவை அதை பல தனித்திறன்களின் தொகுப்பாகக் கருதுகின்றன. செயற்கை நுண்ணறிவு துறையில் கணினிகளுக்கு அறிவுத்திறனை வழங்க முயற்சிகள் மேற்கொள்ளப்படுகின்றன. இது இயந்திர கற்றல் மற்றும் ஆழமான கற்றல் போன்ற நுட்பங்கள் மூலம் கணினிகள் தரவுகளிலிருந்து கற்றுக்கொண்டு மனிதர்களைப் போலவே பிரச்சனைகளைத் தீர்க்கவும் முடிவெடுக்கவும் உதவுகிறது. எனினும் மனித அறிவுத்திறனின் முழுமையான ஆழம் மற்றும் நுணுக்கங்களை இயந்திரங்களால் இன்னும் முழுமையாகப் பிரதிபலிக்க முடியவில்லை.

## மேற்கோள்கள்

பகுப்பு:கல்வி
பகுப்பு:நுண்ணறிவு
பகுப்பு:அபிவிருத்தி உளவியல்
பஸ்பாகே கோறளை

**பஸ்பாகே கோரளை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள 20  வட்டச் செயலாளர் பிரிவுகளில் ஒன்றாகும். இது நிர்வாகம் சார்ந்த பிரிவாகும்.  நாவலப்பிட்டி இப்பிரிவில் அமைந்துள்ள பெரிய நகரமாகும்.  நாவலப்பிட்டி நகரின் அரசியல் உள்ளூராட்சி நகரசபையாலும்  நகரச் சூழவுள்ள கிராமிய மற்றும் தோட்டப்புறப் பகுதிகளின் அரசியல் உள்ளூராட்சி பஸ்பாகே கோரளை பிரதேச சபையலும் மேற்கொள்ளப்படுகிறது.  நகரசபை மற்றும் பிரதேசபை என்பன கூட்டாக பஸ்பாகே கோரளை வட்டச் செயலாளர் பிரிவில் அமைந்துள்ளன.வட்டச் செயலாளர் பிரிவு மற்றும் பிரதேச சபை,நகரசபை என்பன ஒன்றை ஒன்று சார்ந்த சமாந்தர அரசியல், நிர்வாக அலகுகலாகும். இது மாவட்ட தலைநகரான கண்டி நகரத்தில் இருந்து  தெற்குத் திசையில்  30 கிலோ மீட்டர் தொலைவில் அமைந்துள்ளது. 

## புவியியலும் காலநிலையும்
பஸ்பாகே கோரளை  மத்திய மலைநாடு என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 602-1000 மீற்றர்  உயரத்தில் காணப்படுகிறது. இங்கு வருடாந்த சராசரி வெப்பநிலை 22-18 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 3750  மி.மீ. வருடாந்த சராசரி மழைவீழ்ச்சியை பெறுகின்றது.

## மக்கள்
இது சிங்களவரை பெரும்பான்மையாக கொண்ட ஒரு பிரதேச செயளாலர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.

## கைத்தொழில்
இங்கு மாகாவலிகங்கையின் இருமருங்கிலும் நெற்பயிர்செய்கை மேற்கொள்ளப்படுகிறது. உயரம் கூடிய பகுதிகளில் மரக்கறிச் செய்கை முக்கிய இடத்தை பெருகிறது. பெரிய தேயிலைப் பெருந்தோட்டங்களும் இங்கு அமைந்துள்ளன.

## குறிப்புகள்


## உசாத்துணைகள்
* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

பகுப்பு:மத்திய மாகாணம், இலங்கை
நான் கடவுள்

**நான் கடவுள்**, 2009ஆம் ஆண்டு வெளியான தமிழ்த் திரைப்படமாகும். பாலா இயக்கத்தில் ஆர்யா, பூஜா உள்ளிட்டோர் நடித்துள்ளனர். எழுத்தாளர் ஜெயமோகன் உரையாடல்களை எழுதியுள்ளார். அவரது ஏழாவது உலகம் எனும் புதினத்தைத் தழுவி திரைக்கதை பின்னப்பட்டுள்ளது. இளையராஜா இசையமைத்துள்ளார். ஆர்தர் வில்சன் ஒளிப்பதிய, சூப்பர் சுப்பராயன் சண்டையமைத்துள்ளார். சுரேஷ் அர்ஸ் படத்தொகுப்பு செய்துள்ளார்.

## கதை

ஈன்ற மகவால் குலத்துக்கு இழப்பு என சோதிடர்கள் கூறியதை நம்பி மகன் ருத்ரனை சிறுவயதிலேயே காசியில் கொண்டுவந்து விடுகிறார் அப்பா நமச்சிவாயம். பதினான்கு ஆண்டு நீண்ட இடைவெளிக்குப் பின் குற்றவுணர்வு துரத்த மகனைத் தேடி காசிக்கு வருகிறார். பாவம் கரைக்கவரும் மக்கள் ஆற்றில் எ‌ரியும் சிதைக்கு நடுவே தவக்கோலத்தில் மகனைக் கண்டுபிடிக்கிறார். ருத்ரன் இப்போது சுற்றம் துறந்த அகோரித் துறவியாக உள்ளான். "அகோரிக்கு உறவு கிடையாது, அதை அறுத்துவிட்டு வந்து சேர்" என அறிவுரை சொல்லி ஊருக்கு அனுப்பி வைக்கிறார் ருத்ரனின் ஆசிரியர். ஊருக்கு வந்த பிறகும் வீட்டோடு ஒட்டாமல் இருக்கிறான். இது அவனது உறவுகளுக்கு மன வருத்தம் தந்தாலும், அவன் மீண்டும் தங்களுடன் சேர்ந்து வாழ மாட்டான் என்பதை உணர்ந்து அவனை விட்டு விடுகிறார்கள்.

உடல் ஊனமுற்றவர்களையும் மூளை வளர்ச்சி குறைந்தவர்களையும், உறவற்றவர்ளையும் பிச்சைக்காரர்களாக்கி தொழில் செய்து வருகிறான் தாண்டவன். அவனிடம் சிக்கிக் கொள்கிறாள் பாட்டுப் பாடி பிழைப்பு நடத்தும் கண் தெ‌ரியாத அம்சவல்லி. தாண்டவன், முக அழகு குறைந்த ஒருவனுக்குஅவளை விற்க முயல்கிறான். உடனிருப்பவர்கள் அவளைக் காப்பாற்றுகிறார்கள். பாதுகாப்பு தேடி அவள் வந்து சேரும் இடம் ருத்ரன் இருக்கும் மலைக்கோயில். அவளை விற்க முயன்ற இடைத்தரகரைக் கொன்று பாதுகாப்பு அளிக்கிறான். கொலை வழக்கில் கைதாகி நீதிமன்றம் சென்றாலும், அவன் தான் குற்றவாளி என்று நிறுவ வழி இல்லாததாலும், ருத்ரனை தாண்டவனிடம் இடமே மாட்டி விட காவலர்கள் நினைப்பதாலும், வழக்கிலிருந்து விடுபடுகிறான். இதற்கிடையே, தாண்டவன் அம்சவல்லி மேல் கோபம் கொண்டு கொடூரமாகத் தாக்க, அவள் அடைக்கலம் தேடி ருத்ரனிடம் செல்கிறாள். தாண்டவனும் அங்கு வர, இறுதிக் காட்சியில், தாண்டவனைக் கொல்கிறான். மிகவும் மனமொடிந்த அம்சவல்லி, இந்தப் பிறப்பில் இருந்து விடுபடக் கோரி ருத்ரனிடம் மன்றாட, அவளைக் கருணைக் கொலை செய்கிறான். பிறகு, அவனது ஆசிரியர் குறிப்பிட்டபடி, மீண்டும் காசிக்குச் செல்கிறான்.

## வெளி இணைப்புகள்
* நான் கடவுள்: சில கேள்விகள் பாகம் 1, பாகம் 2 - ஜெயமோகன் கட்டுரைகள்.

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆர்யா நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
வெயில் (திரைப்படம்)

***வெயில்***, 2006 ஆம் ஆண்டு வெளிவந்த தமிழ்த் திரைப்படம் ஆகும். வசந்தபாலன் இயக்கத்தில் பசுபதி, பரத், பாவனா, சிரேயா ரெட்டி, மாளவிகா ஆகியோர் நடித்திருந்தனர். ஜி. வி. பிரகாஷ் குமார் இசையமைத்திருந்தார். இயக்குநர் ஷங்கரின் எஸ் புரொடக்சன்சு நிறுவனம் தயாரித்திருந்தது. ஜி.வி. பிரகாஷ் யின் முதல் திரைப்படம் வெயில் ஆகும். நா.முத்துக்குமார் இத்திரைப்படத்திர்கு பாடல்களை எழுதி இருக்கிறார்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "வெற்றி வீரர்களையே கதாநாயகனாகச் சித்திரிக்கும் ஃபார்முலா படங்களுக்கு மத்தியில், வாழ்க்கை முழுவதும் துயரத்தின் தத்துப்பிள்ளையாக வாழ நேரிடும் ஒருவனை கதை நாயகன் ஆக்கியதற்காக வசந்தபாலனுக்கு ஒரு வாழ்த்துஅட்டை!... திரைக்கதையிலும் கதை வேகத்திலும் கூடுதல் வேகம் கூட்டி, வசனங்களில் இன்னும் கூட கூர்மை ஏற்றியிருந்தால்... வெயில் இன்னும் பளபளத்திருக்கும்!" என்று எழுதி  மதிப்பெண்களை வழங்கினர்.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (முதல் பரிசு)

## மேற்கோள்கள்
 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:பரத் நடித்த திரைப்படங்கள்
வசந்தபாலன்

**வசந்தபாலன்**  (*Vasanthabalan*) தமிழ்த் திரைப்பட இயக்குநர் ஆவார். அங்காடித் தெரு, வெயில், காவியத் தலைவன் ஆகிய திரைப்படங்களை இயக்கியுள்ளார். இயக்குநர் சங்கரிடம் உதவி இயக்குநராகப் பணிபுரிந்துள்ளார்.

இவர் இயக்கிய வெயில் திரைப்படம் கேன்சு திரைப்பட விழாவில் திரையிடப்பட்டது.

## தொழில்
வசந்தபாலன் படத்தொகுப்பு உதவியாளராக தனது திரைப்பட வாழ்க்கையைத் தொடங்கினார். பின்னர் எசு.சங்கர் இயக்கிய அறிமுகப்படமான  ஜென்டில்மேன் (1993) படத்தில் உதவி இயக்குநரானார். காதலன் (1994), இந்தியன் (1996) மற்றும் ஜீன்ஸ் (1998) ஆகிய மூன்று படங்களில் சங்கரின் கீழ் தொடர்ந்து பணியாற்றினார்.

பின்னர் இவர் ஆல்பம் (2002) என்ற படத்தின்  மூலம் ஒரு இயக்குநராக மாறினார்.

சங்கரின் எசு பிக்சர்சு நிறுவனம் தயாரித்த இவரது இரண்டாவது படமான வெயில் (2006) விமர்சன ரீதியாகவும் வணிக ரீதியாகவும் வெற்றி பெற்றது. இப்படம் 2007 ஆம் ஆண்டு கேன்சு திரைப்பட விழாவில் இந்தியப் பிரதிநிதியாகக் காட்டப்பட்டது.
இவரது அடுத்த வெளியீடான அங்காடித் தெரு (2010), தமிழ்நாட்டின் சென்னை நகரில் உள்ள புகழ்பெற்ற ரங்கநாதன் தெருவில் நிகழும் ஒரு காதல் கதையை காட்சிப்படுத்தியது. இப்படம் விமர்சன ரீதியாகவும், வணிக ரீதியாகவும் வெற்றி பெற்றது. சிறந்த வெளிநாட்டு மொழித் திரைப்படத்திற்கான அகாடமி விருதுக்காக  இந்தியாவின் சார்பாக சமர்ப்பிப்புக்காகவும் இது தேர்ந்தெடுக்கப்பட்டது.  2012 ஆம் ஆண்டில், 18 ஆம் நூற்றாண்டின் தென் தமிழக மக்களின் வாழ்க்கையைப் பிரதிபலிக்கும் காவல் கோட்டம் நாவலை அடிப்படையாகக் கொண்ட அரவான் என்ற  திரைப்படத்தை வசந்தபாலன் வெளியிட்டார். இதைத் தொடர்ந்து, இவர் காவிய தலைவன் (2014) என்ற திரைப்படத்தை உருவாக்கினார், இது விமர்சன ரீதியான பாராட்டைப் பெற்றது.

ஜி.வி. பிரகாசு குமார் மற்றும் அபர்நதி ஆகியோர் முக்கிய வேடங்களில் நடித்த ஜெயில் (2021) என்ற இவர் இயக்கிய திரைப்படம் எதிர்பார்த்த அளவுக்கு வெற்றிபெறவில்லை. பின்னர் இவர் அர்ச்சூன் தாசு மற்றும் துசாரா விஜயன் ஆகியோர் முக்கிய வேடங்களில் நடித்த அநீதி என்ற உளவியல் திரைப்படத்தை இயக்கினார். அநீதி என்பது சுரண்டல், இரக்கம் ஆகியவற்றுக்கு  இடையில் உள்ள அனைத்தையும் ஈர்க்கக்கூடிய ஒரு திரைப்படமாகும். 2024 ஆம் ஆண்டில் அரசியல் தொடர்பாக இவர் இயக்கிய தொலைக்காட்சித் தொடரான ​​தலைமை செயலகத்திற்கு சராசரி மதிப்புரைகள் வெளியிடப்பட்டன.

## இயக்கிய படங்கள்

## மேற்கோள்கள்

பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:1972 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட இயக்குநர்கள்
சந்தியா (நடிகை)

**சந்தியா** (பிறப்பு - 1989, கேரளம்; இயற்பெயர் - ரேவதி), தென்னிந்தியத் திரைப்பட நடிகை ஆவார். காதல் என்ற தமிழ்த் திரைப்படத்தில் 2004-ம் ஆண்டு அறிமுகமானார். தமிழ், மலையாளம், தெலுங்கு மற்றும் கன்னடம் ஆகிய 4 மொழித் திரைப்படங்களிலும் நடித்து உள்ளார்.

## பிறப்பும் வளர்ப்பும்

**சந்தியா** எனப்படும் இந்த நடிகையின் இயற்பெயர் *ரேவதி* என்பதாகும். 2004 ஆம் ஆண்டில்  வெளியான காதல் திரைப்படத்தில் அறிமுகம் ஆனார். இந்த படம் தமிழ்நாடு அரசின் மாநில விருதையும், பிலிம்பேர் விருதையும் பெற்றது. தற்போது வரை காதல் சந்தியா என்றே அழைக்கப்படுகிறார். இவருடைய தகப்பனார் அஜித் இந்தியன் ஓவர்சீஸ் வங்கியில் வேலை பார்த்தவர் மற்றும் தாயார் மாயா அழகுக்கலை நிபுணர் ஆவார். அண்ணன் ராகுல். இவருடைய தாய்மொழி மலையாளம் ஆகும். இவர் சென்னையில் வித்யோதய்யா பிரைமரி பெண்கள் பாடசாலையில் ஒன்பதாம் வகுப்பு வரை படித்துள்ளார்.

## திரைப்படவாழ்க்கையும் ,சொந்த வாழ்க்கையும்

காதல் திரைப்படத்தில் நடிக்க முதலில் தேர்வானவர் கோபிகா ஆவார். இப்படம் குறுகிய கால படம் என்பதால் புதுமுக நடிகையான சந்தியா அறிமுகம் ஆகி இப்படத்தில் நடித்தார். அதற்கு அடுத்த டிஷ்யூம் படத்தில் ஜீவாவுடன் இணைந்து நடித்தார். 2017 வரை நாற்பதுக்கு மேற்பட்ட திரைப்படங்களில் நடித்துள்ளார். சென்னையை சேர்ந்த கம்பியூட்டர் துறையில் வேலை பார்க்கும் சந்திரசேகரன் என்பவரை மணந்தார். இவர்களது திருமணமானது குருவாயூர் கோவிலில் டிசம்பர் 6, 2015 இல் நடைபெற்றது. அப்போது சென்னையில் பெரு வெள்ளப்பெருக்கு ஏற்பட்டதால், இவர்களது வரவேற்பு நிகழ்ச்சி ரத்து செய்யப்பட்டு அந்த பணத்தை வெள்ள நிவாரண நிதிக்கு 
அளித்தார்கள்.

## நடித்துள்ள திரைப்படங்கள்
* காதல்
* டிஷ்யூம்
* வல்லவன்
* கூடல் நகர்
* கண்ணாமூச்சி ஏனடா
* தூண்டில்
* வெள்ளித்திரை
* மகேஷ் சரண்யா மற்றும் பலர்
* மஞ்சள் வெயில்
* ஓடிப்போலாமா
* இரும்புக் கோட்டை முரட்டு சிங்கம்
* நூற்றுக்கு நூறு

## மேற்கோள்கள்

## வெளியிணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:1989 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் தொலைக்காட்சி நடிகைகள்
பாட்டி வடை சுட்ட கதை

**பாட்டி வடை சுட்ட கதை**,  தமிழ்ச் சூழலில் மிகப்பரவலாக வழங்கிவரும் செவிவழி நீதிக்கதையாகும். தலைமுறை தலைமுறையாக வளர்ந்தவர்களால் சிறுவர்களுக்கு இக்கதை சொல்லப்பட்டு வருகிறது. குழந்தைகள் முதலில் கேட்கும் கதையாக பெரும்பாலும் இக்கதையே அமைவது இதன் சிறப்பு. 

சில சிறுவர் இலக்கிய நூல்களில் இக்கதை அச்சு வடிவத்திலும் காணக் கிடைக்கிறது. 

ஒரு பாட்டி மற்றும் குழந்தைகள் அறிந்த சில விலங்குகள் இக்கதையின் பாத்திரங்களாக வருகின்றனர். 
பல்வேறு சிறு சிறு திரிபுகளுடன் இக்கதை எல்லா இடங்களிலும் பொதுவானதாகக் காணப்படுகிறது.

## கதைச் சுருக்கம்

ஓர் ஊரில் பாட்டி ஒருத்தி வடை சுட்டு விற்று வந்தாள். ஒரு நாள் அவ்வழியாக பறந்து வந்த காக்கா ஒன்று ஒரு வடையை தூக்கிக்கொண்டு பறந்து போய் மரக்கிளை ஒன்றில் உட்கார்ந்து கொண்டது. அந்த வழியாக வந்த நரி, வடையோடு காக்காவை பார்த்துவிட்டது;  வடையைத் தான் எடுத்துக்கொள்ள ஒரு தந்திரம் செய்தது. காக்காவைப் பார்த்து *காக்கா, நீ மிகவும் அழகாக இருக்கிறாய். உனக்கு குரலும் கூட அழகாக இருக்கக்கூடும், ஒரு பாட்டுப் பாடு* என்றது. காக்கா தன் வாயைத் திறந்து "கா.. கா..." என்று பாட்டுப் பாடவே வாயிலிருந்த வடை கீழே விழுந்துவிட்டது. நரி வடையை கவ்வி எடுத்துக்கொண்டு போனது.

## வேறு இடங்களில்
இக் கதை பிரான்ஸ்  நாட்டிலும் உள்ளது. ஆனால், நரியும் காகமும் மட்டும் தான் உள்ளன. வடைக்குப் பதிலாக பாலடைக்கட்டி இருந்துள்ளது. 1621-1695-ல் ஆண்டில் "லா ஃபொன்டென்" என்பவரால் தொகுக்கப்பட்டது.

## கதையின் மாறுபட்ட வடிவங்கள்

இக்கதையின் முடிவு பின்னாட்களில் வெவ்வேறு விதமாக மாற்றங்களுக்கு உட்படுத்தப்பட்டு வந்திருக்கிறது. காக்கா தன் கால்களின் இடுக்கில் வடையை வைத்துக் கொண்டு பாடிக்காட்டி நரியை ஏமாற்றியதாக கதை முடியும் இதில் பிரபலமான வடிவமாகும்.  இவ்வாறான இன்னுமொரு வடிவம் பின்வருமாறு அமைகின்றது: 

 http://www.thamilworld.com/forum/index.php?showtopic=5544

சிறுவர்களிடம் ஏமாற்றுவதை சொல்லிக் கொடுத்த பாட்டி வடை சுட்ட கதை இருபத்தொன்றாம் நுாற்றாண்டில் முற்றலும் வேறுபட்ட வடிவத்தைக் கொண்டுள்ளது.அதாவது,
"பாட்டியிடம் திருடவந்த காக்கையைப் பார்த்து பாட்டி பேசுகின்றது.நான் வடை சுடுவதற்கு ஏதுவாக   ஏதேனும் உதவி செய்தால் உழைப்புக்கு அடையாளமாக ஒரு வடை தருகிறேன் என்று பாட்டி கூறியுள்ளது.காக்காயும் மரங்களில் உள்ள காய்ந்த குச்சிகளை ஒடித்து வந்து பாட்டியிடம் கொடுக்க, பாட்டியும் அதற்கு ஒருவடையை கொடுத்துள்ளது.இக்கதையில் குழந்தைகளுக்கு உழைக்கக் கூடிய பழக்கத்தை அடையாளப்படுத்திக் காட்டுகின்றது.
இக்கதை தமிழ் திரைப்படப்பாடல்களில் எடுத்தாளப்பட்டிருப்பதுடன் சிறுவர் நாடகங்களாகவும் நடிக்கப்படுகிறது.

பகுப்பு:நீதிக்கதைகள்
பகுப்பு:தமிழ் சிறுவர் கதைகள்
தமிழ்நாட்டில் எயிட்ஸ்

இந்தியாவிலேயே அதிக எயிட்ஸ் நோயாளிகளைக் கொண்ட மாநிலமாக தமிழ்நாடு இருக்கின்றது.  அண்மைக்காலத்தில் எயிட்ஸ் விழிப்புணர்வு மற்றும் தடுப்புத் திட்டங்களால் எயிட்ஸ் ஓரளவுக்கு கட்டுப்பாட்டுக்குள் வந்திருப்பதாக அறிய முடிகின்றது.

## மேற்கோள்கள்


## வெளி இணைப்புகள்
* TamilNadu Responds to HIV/AIDS

பகுப்பு:தமிழ்நாடு
பசுபதி (நடிகர்)

**பசுபதி** (Pasupathy) தமிழ்த் திரைப்பட நடிகரும் மேடை நாடக நடிகரும் ஆவார். கூத்துப்பட்டறை என்ற மேடை நாடகக் குழுவுடன் இணைந்து செயற்பட்டு வருகிறார். இயல்பான பன்முக நடிப்புத் திறனுக்காக இவர் அறியப்படுகிறார். இவர் தமிழ்த் திரைப்படங்கள் மட்டுமன்றி மலையாள, தெலுங்கு, கன்னடத் திரைப்படங்களிலும் நடித்துள்ளார். சென்னையை அடுத்துள்ள பொழிச்சலூர் என்னும் புறநகர்ப் பகுதியில் 1969-ல் பிறந்தவர். இவரது பூர்விகம் தஞ்சாவூர் மாவட்டம், திருமங்கலக்கோட்ட அருகில் உள்ள " அருமளை" என்கிற கிராமம் ஆகும்.  இவரின் தந்தை ராமசாமி ஆர்சுத்தியார்.

## நடித்த தமிழ்த் திரைப்படங்கள்

## மேற்கோள்கள்

## வெளியிணைப்புகள்
*

|-
! colspan="3" style="background: #DAA520;" | தென்னிந்திய பிலிம்பேர் விருதுகள்
|-

|-

பகுப்பு:தமிழ்த் திரைப்பட நடிகர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகர்கள்
தெய்வச் சிலையார்

**தெய்வச் சிலையார்** (**Deivachilaiyaar**) தொல்காப்பியச் சொல்லதிகாரத்துக்கு உரை எழுதிய இடைக்கால தமிழ் மொழி உரையாசிரியர்களில் ஒருவர். இவரது காலம் பொ.ஊ. 15 ஆம் நூற்றாண்டு. இவர் வடமொழியிலும் புலமை மிக்கவர் எனக் கருதப்படுகின்றது. 

இளம்பூரணர் உரை தொல்காப்பியம் முழுமைக்கும் உள்ளது. நச்சினார்க்கினியர் உரை தொல்காப்பியம் ஏறக்குறைய தொல்காப்பியம் முழுமைக்கும் உள்ளது. இவர் ஐம்பெருங்காப்பியங்களில் ஒன்றான சீவக சிந்தாமணிக்கும் உரை எழுதியுள்ளார். பேராசிரியர் உரை தொல்காப்பியம் பொருளதிகாரம் மெய்ப்பாட்டியல், உவமவியல், செய்யுளியல், மரபியல் என்னும் இறுதி நூன்கு இயல்களுக்கு மட்டுமே கிடைத்துள்ளது.

தொல்காப்பியம் சொல்லதிகாரத்துக்கு மட்டும் ஐந்துபேர் எழுதிய உரைகள் கிடைத்துள்ளன. அறுவர் எனக் கூறுவர். இந்த ஐவருள் ஒருவர் தெய்வச்சிலையார். ஏனையோர் இளம்பூரணர், சேனாவரையர், கல்லாடனார், நச்சினார்க்கினியர் ஆகியோர்

தெய்வச் சிலையார் என்னும் பெயரைக்கொண்டு இவர் தெய்வங்களுக்குக் கற்சிலை வடித்து வாழ்ந்தவர் என எண்ண இடமுண்டு. மொழிஞாயிறு தேவநேயப் பாவாணர் இவரது உரை ஏனைய நால்வர் உரையினும் சிறந்தது என்று குறிப்பிடுகிறார்.

"இவர் சைவ நெறியாளர். வேதாகமத் துணிவு ஒருவர்க்கு உணர்த்துமிடத்து உலகும் உயிரும் பரமும் அனாதி, பதியும் பசுவும் பாசமும் அனாதி என வரும்" என உரை எழுதுவதால் சைவர் என்பது புலனாகிறது.

## இவற்றையும் பார்க்கவும்
* தமிழ் உரைநூல் ஆசிரியர்கள்
* தெய்வச்சிலையார் உரை

## அடிக்குறிப்பு

பகுப்பு:தமிழ் உரையாசிரியர்கள்
பகுப்பு:தொல்காப்பிய உரையாசிரியர்கள்
பரிமேலழகர்

**பரிமேலழகர்** திருக்குறளுக்கு உரை எழுதியவர்களுள் மிகப் புகழ்பெற்றவர் ஆவார். இவர் பரிபாடலுக்கும் உரை எழுதியுள்ளார். இவை பலரும் அறிந்த செய்தி. அத்துடன் திருமுருகாற்றுப்படைக்கும் உரை செய்துள்ளதாக ஒரு பதிப்பு வெளிவந்துள்ளது (அது இவருடையதன்று என்றும் சிலர் கூறுவர்). இவர் பிறந்த இடமாகக் காஞ்சீபுரம், மதுரை, ஒக்கூர் போன்ற வெவ்வேறு இடங்களைப் பலர் குறிப்பிட்டுள்ளனர். 

திருக்குறளுக்கு உரை எழுதியவர்களுள் காலத்தால் பிற்பட்டவர் இவரே. இவரது உரையில் முன்னவர்களது உரைகள் தொடர்பான குறிப்புகளும் காணப்படுகின்றன. காலிங்கர், பரிதியார் காலம் 13 ஆம் நூற்றாண்டு எனக் கருதப்படுவதால், இவரது காலம் 13 ஆம் நூற்றாண்டின் பிற்பகுதி எனக் கொள்ளலாம் என்பது பொதுக் கருத்து.

தமது உரையில் இவர் ஒவ்வோர் அதிகாரத்திற்கும் முன்னதாக, அவ்வதிகாரத்தைப் பற்றி விளக்கியும் அவ்வதிகாரம் எவ்வாறு அதற்கு முன்னுள்ள அதிகாரத்துடன் தொடர்பு பெற்றுள்ளது என்பது பற்றியும் அழகாகக் கூறியுள்ளார். மேலும் பல்வேறு இடங்களில் பல நூல்களில் இருந்து மேற்கோள்களும் காட்டியுள்ளார்.

## காலம்
இவரது காலம் பொ.ஊ. 13 ஆம் நூற்றாண்டு என்பதை உறுதி செய்யத் தெளிவான சான்றுகள் உள்ளன.  சரியாக 1271   
#உமாபதி சிவாசாரியார்  செய்ததாகக் கூறப்படும் பாடல் ஒன்று பரிமேலழகர் உரையைக் குறிப்பிடுகிறது.   எனவே பரிமேலழகர் காலம் உமாபதியார் காலத்துக்கு முந்தியது எனக் காட்டுவர். இந்தப் பாடலில் சித்தியார் முதலான பிந்திய கால நூல்கள் சொல்லப்படுவதால் இப்பாடலை உமாபதியார் பாடல் எனக் கொள்வதற்கில்லை.
#நச்சினார்க்கினியார்  திருமுகாற்றுப்படைக்குத் தாம் எழுதிய உரையில் பரிமேலழகர் உரையை மேற்கோள் காட்டி மறுத்துள்ளார். இதனை உ. வே. சாமிநாதையர் சுட்டிக்காட்டியுள்ளார்.  இதனால் பரிமேலழகர் நச்சினார்க்கினியருக்கு முற்பட்டவர் என்பது தெளிவு.
#பரிமேலழகர் தம் உரையில் போசராசன்   வடமொழி நூலைக் குறிப்பிட்டுள்ளார்.   எனவே 11 ஆம் நூற்றாண்டுக்குப் பிற்பட்டவர்.
#பரிமேலழகர் தொல்காப்பியத்தில் இல்லாத நன்னூல்  குறியீட்டு ஒருபொருட் பன்மொழி என்பதனைப் பயன்படுத்துவதால்  12 ஆம் நூற்றாண்டுக்குப் பிற்பட்டவர்.
#காஞ்சி அருளாளப் பெருமான் கோயில் கல்வெட்டு  குறிப்பிடும் பரிமேலழகிய பெருமான் தாதரே   திருக்குறளுக்கு உரைசெய்த பரிமேலழகர் என்பது அறிஞர்  கருத்து. இதனால் பரிமேலழகர் காலம் 1271ஐ ஒட்டியது எனத் தெரிகிறது.

## தொண்டைமண்டல சதகத்தில்

```
"பாலெல்லாம் நல்லாவின் பாலாமோ பாரிலுள்ள
நூலெல்லாம் வள்ளுவர் செய் நூலாமோ - நூலிற்
பரித்த உரையெல்லாம் பரிமே லழகன் 
தெரித்தவுரை யாமோ தெளி"
```


என்று தொண்டை மண்டல சதகம் பரிமேலழகரின் பெருமை கூறுகின்றது. 

தொண்டை மண்டல சதகம் 41ஆம் செய்யுள் இவர் காஞ்சிபுரத்தவர் என்று குறிப்பிடுகின்றது.

## பரிமேலழகர் உரை எழுதிய நூல்கள்
* திருக்குறள்
* பரிபாடல்
* திருமுருகாற்றுப்படை

## இவற்றையும் பார்க்கவும்
* தமிழ் உரைநூல் ஆசிரியர்கள்

## அடிக்குறிப்பு

பகுப்பு:தமிழ் இலக்கியம்
பகுப்பு:திருக்குறள்
பகுப்பு:தமிழ்ப் புலவர்கள்
பகுப்பு:திருக்குறள் உரையாசிரியர்கள்
பகுப்பு:13 ஆம் நூற்றாண்டுத் தமிழ் நூல்கள்
பகுப்பு:தமிழ் உரையாசிரியர்கள்
அடியார்க்கு நல்லார்

**அடியார்க்கு நல்லார்** தமிழில் எழுந்த ஐம்பெருங் காப்பியங்களில் முதன்மையான சிலப்பதிகாரத்துக்கு உரை எழுதியவர். இவர் பொ.ஊ. 12-ஆம் நூற்றாண்டினர் என்று கருதப்படுகிறது. இவருக்கு முன் எழுந்த அரும்பத உரையாசிரியரைத் தழுவி இவர் உரையெழுதியுள்ளார். இவர்  சிலப்பதிகாரம் முழுவதற்கும் உரை எழுதியிருந்தாலும் தற்காலத்தில் அதன் ஒரு பகுதி மட்டுமே கிடைத்துள்ளது. இவரது உரையிலிருந்து, இவர் பல நூல்களையும் கற்றவர் என அறிய முடிகின்றது. இவ்வுரையில் இசைத்தமிழுக்கு இவர் அளித்துள்ள விளக்கங்கள் அறிஞர்களினால் போற்றப்படுகின்றன. இவருடைய உரை இல்லாவிடின் பண்டைய இசைத்தமிழ் பற்றிய பல தகவல்கள் தெரியாமலே போயிருக்கும் என்று கருதப்படுகிறது.

## பிறந்த ஊர்
அடியார்க்கு நல்லார் பிறந்த ஊர் கொங்கு மண்டலத்தில் உள்ள நிரம்பை என்னும் ஊர் என்று கார்மேகக் கவிஞர் இயற்றிய கொங்கு மண்டல சதகம் பாடல் ஒன்று குறிப்பிடுகிறது..

## அடியார்க்கு நல்லார்க்கு உதவிய நூல்கள்
:அடியார்க்கு நல்லார் சிலப்பதிகாரம் கானல்வரி பகுதியில் இசை, கூத்து பற்றி உரை எழுத உதவிய நூல்கள் எவை எவை என்பதை அவரது உரையிலிருந்து கண்டெடுக்கப்பட்டவை ஐந்து. அவை இசைநுணுக்கம், இந்திரகாளியம், பஞ்சமரபு, பரத சேனாபதியம், மதிவாணனார் நாடகத் தமிழ்நூல் என்பன. 
* அட்டவணை 
:இசை, கூத்து நூல்கள்

## அடியார்க்கு நல்லார் குறிப்பிடும் நூல்கள்
:அடியார்க்கு நல்லார் தம் உரையில் குறிப்பிடும் நூல்கள் இவை: பஞ்சபாரதீயம், செயிற்றியம், இசைத்தமிழ் – பதினாறு படலம், அகத்தியம், பரதம், குணநூல், சயந்தம், முறுவல், கூத்தநூல், அணியியல்

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
* ச. வே. சுப்பிரமணியன், அடியார்க்கு நல்லார் உரைத்திறன், உலகத் தமிழாராய்ச்சி நிறுவன வெளியீடு,

## மேற்கோள்கள்

## இவற்றையும் பார்க்கவும்

* தமிழ் உரைநூல் ஆசிரியர்கள்

பகுப்பு:தமிழ் இலக்கியம்
பகுப்பு:தமிழ் உரையாசிரியர்கள்
பகுப்பு:சிலப்பதிகார உரையாசிரியர்கள்
அரும்பத உரையாசிரியர்

சிலப்பதிகாரத்துக்கு உரை எழுதிய அடியார்க்கு நல்லார், தனது உரைக்கு அடிப்படையாகக் கொண்ட உரை ஒன்று உள்ளது. இதை எழுதியவர் பெயர் தெரியவில்லை. ஆனாலும், இவரது உரையில் அரும் பதங்கள் பலவற்றுக்கு விளக்கங்கள் கொடுக்கப்பட்டிருப்பதன் காரணமாக இவரது பெயர் **அரும்பத உரையாசிரியர்** என வழங்கப்பட்டு வருகிறது.

## இவற்றையும் பார்க்கவும்

* தமிழ் உரைநூல் ஆசிரியர்கள்

பகுப்பு:தமிழ் இலக்கியம்
பகுப்பு:தமிழ் உரையாசிரியர்கள்
பகுப்பு:சிலப்பதிகார உரையாசிரியர்கள்
வடை

**வடை** பலகார வகைகளில் ஒன்றாகும். உணவுடனும் சிற்றுண்டியாகவும் பரிமாறுவர். தமிழர்களின் பெரும்பாலான விழாக்களிலும் சடங்குகளிலும் வடை பொதுவாகப் பரிமாறப்படும். இலங்கை, தென்னிந்தியா மக்கள் பலரும் வடையை விரும்பி உண்பர். உளுந்து வடை, பருப்புவடை என்பன பரவலான வடை வகைகள். உளுத்தம் பருப்பில் செய்யும் வடையை வடை அல்லது உளுந்து வடை என்றும் மென்மையாக இருப்பதால் மெதுவடை என்றும் அழைப்பர். கடலைப் பருப்பில் செய்வதை பருப்பு வடை அல்லது மசால் வடை என்றும் அழைப்பர். இந்து மதத்தில் இறைவழிபாட்டில் அனுமானுக்கு சூட்டப்படும் வடை மாலையானது தட்டை வடை என்று அழைக்கப்படுகிறது.

## செய்முறை
உளுத்தம் பருப்பு அல்லது கடலைப் பருப்பை ஊற வைத்து கெட்டியாக அரைத்து நறுக்கிய வெங்காயம், பச்சை மிளகாய் போன்றன சேர்த்து அளவாக உப்புச் சேர்த்துப் பிசைந்தெடுத்துச் சிறு சிறு உருண்டைகளாக்கித் தட்டிக் கொதிக்கும் எண்ணெயில் போட்டு வடை சுடலாம். உளுந்து வடையில் நடுவில் சிறு துளை இடுவர். ஏனேனில் அப்பொழுதுதான் வடை முழுவதுமாக வெந்து மெதுவாக இருக்கும்.

## வடை வகைகள்
 
* வடை, உளுந்து வடை அல்லது மெது வடை
* கடலை பருப்பில் செய்யபடும் வடை பருப்பு வடை அல்லது மசால் வடை
* பருத்தித்துறை வடை அல்லது தட்டை வடை (இவ்வகை வடைகள் இலங்கையில் மிகவும் பிரபல்யமானது)
* பயிர் வடை அல்லது பெருமாள் வடை
* கீரை வடை
* ஆம வடை
* தவலை வடை
* வாழைப்பூ வடை
* தயிர் வடை

## வடைப் பலகாரங்கள்
வடையைச் சாம்பார், தயிர் ஆகியவற்றில் போட்டும் ஒரு பண்டமாகக் கொடுப்பர். இவற்றை முறையே சாம்பார் வடை, தயிர் வடை என அழைப்பர். மேலும் வடை உடன் சேர்த்து பல வகை சட்னிகளும் தொட்டு கொள்ளப்படுகிறது.

## மேலும் பார்க்க
* போண்டா
* வாடா (உணவு)
## மேற்கோள்கள்
 

## வெளி இணைப்புகள்

*வடைகளின் செய்முறை போட்டோ வீடியோ விளக்கம் தமிழில் - 
*வடைகளின் வெவ்வேறு வகைகள்  - 

பகுப்பு:வடை
பகுப்பு:இந்திய உணவுகள்
பகுப்பு:கேரள சமையல்
பகுப்பு:சாலையோர உணவுகள்
வேகசு நரம்பு

[thumb|right|250px|[மூளை நேரடி நரம்புகள் எனப்படும் 12 இரட்டை நரம்புகள் காட்டப்பட்டுள்ளன. இவற்றுள் 10 ஆவது இரட்டை நரம்புகள் **வேகசு** நரம்புகள் எனப்படும். இவை குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு இணை ஆகும்]]
thumb|right|250px|நுரையீரல்-வயிற்று நரம்பு என்றும் அழைக்கப்படும் வேகசு நரம்பு. இந் நரம்பு குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு.

**அலையு நரம்பு**  அல்லது **வேகசு நரம்பு** என்பது மூளையில் இருந்து நேரடியாக புறப்பட்டு வரும் 12 இரட்டை நரம்புகளில், 10 ஆவது இரட்டை நரம்பு ஆகும். இவை குரல்வளை, இதயம், மூச்சுக் குழல், நுரையீரல், வயிறு ஆகிய பல உறுப்புகளுடன் தொடர்பு கொள்ளும் ஒரு முக்கியமான நரம்பு. மூளையில் இருந்து புறப்படும் 12 இரட்டை நரம்புகளில் இந்த வேகசு நரம்புகள் மட்டுமே மூளையின் அடிப்பகுதியாகிய முகுளம் என்னும் இடத்தில் இருந்து புறப்படுவதாகும். முகுளத்தில் இருந்து புறப்பட்டு மண்டையோட்டின் காதுக்கு மேலே உள்ள சென்னி எலும்பின் துளைவழியே கீழிறங்கி வந்து இரைப்பை வரை செல்லும் நரம்புகளாகும். வேகசு என்னும் இடைக்கால இலத்தீன் மொழிச் சொல் "இங்கும் அங்கும் அலைவது" என்னும் பொருள்படுவது. இந்த வேகசு நரம்புகளை நுரையீரல்-வயிற்று நரம்புகள் (neumogastric nerves) என்றும் அழைப்பர்.

வேகசு நரம்புகள் உடலில் உள்ள பல உறுப்புகளுக்கும் இயக்கங்களுக்கும் தேவைப்படும் தானியங்கிக் குறிப்புகளைத் தரும் முக்கிய நரம்புகள் ஆகும். நரம்புத் தானியக்கத்தில் உள்ள மூன்று முக்கியப் பணிகளில் ஒன்றாகிய ஓய்வும்-செரிப்பும் என்று கூறப்படும் துணை ஒத்துழைப்புப் பணிகளில் இதயத்துடிப்பை மெதுவாக்குவது போன்ற ஆற்றல் சேமிக்கும் பணிகளுக்கு உதவும் குறிப்பலைகளைத் தாங்கிச் செல்வது இந்த வேகசு நரம்புகளில் பணிகளில் முக்கியமானதாகும். 

வேகசு நரம்புகளின் பணிகளில் சில: இதயத்துடிப்பைக் கட்டுப்படுத்துவது, உணவு உடலில் பல் வேறு பகுதிகளில் நகர்வதற்குத் துணை செய்யும் சுற்றிழுப்பசைவுக்கு (peristalsis) துணை செய்வது, வாயில் உள்ள பல தசைகளை இயக்குவது, பேசுவதற்குத் துணை செய்யும் குரல்வளை தசைகளை இயக்குவது, மூச்சு விடுவதற்குத் துணை செய்வது, காதின் புற செவி மடல்களில் இருந்து உணர்வு பெறுவது, மண்டை ஓட்டின் தசைகள் சிலவற்றைக் கட்டுறுத்துவது, பெருங்குடலின் சில பகுதிகளை கட்டுப்படுத்துவது என்று பல பணிகளைக் கட்டுறுத்தும் நரம்புகள் ஆகும்.

பகுப்பு:உடல் உள்ளுறுப்புகள்
பகுப்பு:மண்டை_நரம்புகள்